**Προτάσεις**

1)Η πρόταση είναι μια οργανωμένη ομάδα λέξεων που εκφράζει ένα ολοκληρωμένο νόημα.

Π.χ. Ο Γιώργος αγόρασε μια φωτογραφική μηχανή.

Οι προτάσεις ανάλογα με το πώς συνδέονται οι λέξεις τους μεταξύ τους (δομή), χωρίζονται σε:

α) **απλές** : είναι οι προτάσεις που έχουν μόνο τους κύριους όρους . Δηλαδή :

* **Το υποκείμενο**: απαντά στην ερώτηση **ποιος**;(κάνει αυτό που λέει το ρήμα) και βρίσκεται σε ονομαστική πτώση.
* **Το κατηγόρημα**: είναι το ρήμα και το αντικείμενο ή το ρήμα και το κατηγορούμενο.

 Υ Ρ

**Π**.χ. Ο Ηλίας κοιμήθηκε.

 Υ Ρ Α

 Ο Παναγιώτης έσκισε το παντελόνι.

 Υ Σ Ρ Κ

 Ο Βασίλης είναι βιαστικός.

 υποκείμενο κατηγόρημα

β)**επαυξημένες** : είναι οι προτάσεις που έχουν εκτός από τους κύριους όρους και προσδιορισμούς. π.χ. επίθετο (επιθετικός προσδιορισμός), επίρρημα(επιρρηματικός προσδιορισμός), φράσεις με προθέσεις(εμπρόθετοι προσδιορισμοί) και άλλες λέξεις(γενική προσδιοριστική)κ.τ.λ. Τους προσδιορισμούς τους χρησιμοποιούμε για να δώσουμε περισσότερες πληροφορίες ή για να «στολίσουμε» την πρότασή μας. Π.χ.

 Επ. πρ. Υ Ρ Επ.πρ.

 Χτες ο Ηλίας κοιμήθηκε νωρίς.

 Επ. πρ. Υ Ρ επιθ.πρ. Α

 Σήμερα ο Παναγιώτης έσκισε το καινούριο παντελόνι.

 Υ ΣΡ Επ.πρ. Κ

 Ο Βασίλης είναι πολύ βιαστικός.

 γ)**ελλειπτικές:** είναι οι προτάσεις που λείπει κάποιος κύριος όρος (ρήμα, υποκείμενο, αντικείμενο ή κατηγορούμενο).

 Π.χ. Καλημέρα(εννοείται: να έχεις).

δ)**σύνθετες**: είναι οι προτάσεις που έχουν περισσότερα από ένα υποκείμενα, ή αντικείμενα ή κατηγορούμενα.

Π.χ. Ο Αντρέας και ο Χρήστος πήγαν εκδρομή.

Η Ιφιγένεια αγόρασε μήλα, μπανάνες, ροδάκινα και αχλάδια.